bavarian-nlp/barwiki-20250901 huggingface dataset:
Knoff-Hoff-Show

De Knoff-Hoff-Show woa a lustige Wissnschoftssendung, de wos vo 1986 bis 2004 im ZDF glafn is.
Da Modaratoa woa da Joachim Bublath, dea wos aa es Konzept vo da Sendung entwoafn hod. Ea hod Experimente zoagt, owa so, dassd a vastehst, wos do passiat is. A vü lustige Erfindungen san vuakumman, wia a Brezlschneid- oda Schaumkopfwurfmaschin. De Titl- und Ohspaunmelodie is vo da "Veterinary Street Jazz Band" gspüüt wuan. Da Knoff-Hoff-Professor Charly (Egon Keresztes, „Graf Horror Charly“) hod imma seine Ideen ausprobian miassn, owa so wiara si augstööt hod, is nix wuan. De Knoff-Hoff-Show woa oane vo de beliabtastn Wissnschoftssendungan im deitschsprochign Raum und is a in vü aundare Sprochn synchronisiat wuan.
Journalismus

Journalismus is de Sammlung, Vaorbatung und periodische Vabroadung vo Neiigkeidn und Informationa in Bezug za de Neiigkeidn fia bstimmte Zuigruppn vo Lesan.
Journalistn orbatn ba da Presse, in Online-Medien, im Rundfunk und im Feansäng. De Wissnschoftn, de wo si mid Journalismus befossn sand: Journalistik, Medienwissnschoft und Kommunikationswissnschoft.
Journalismus losst si bis ins Remische Reich zruckvafoign. Scho im 1. Joarhundad v. Kr. is a as Nochrichtnbulletin "Acta Diurna" jeden Dog aussagebm worn. Und mid "Commentarius Rerum Novarum" is zua sejm Zeid de easchde Wochnzeidung entstandn.
Journalismus wead oft ois 4. Gwoit im Stoot ogsegn. Duachs Internetz is de Gwoit oba entscheaft worn, wei heint a jeda af Blogs, Webseitn, Forn und sozialn Medien vaeffentlichn ko.
Massnmedia

Massnmedia oda Massnmedien (dt. "Massenmedien", engl. "mass media") san Media, de wo draf ausglegt san, an groussn Haffa vo Menschn z dareicha. Es san Kommunikationmiddl, de wo Informationa an de Effenlichkeid vabroadn und ned nua an bstimmte Zuigruppn.
De Wissnschoft, de wos si mid Massnmedien befosst is de Medienwissnschoft.
Gliedarung.
De Gliedarung wead imma schwaara, wei imma mehra im Internetz zammgähd. Momentan ko ma eppa so eitein:
Titze Feignkafää

Titze-Feigenkafää is a Kafää-Easotz gwesn, den wos in Linz heagstööt haum.
Gschicht.
Da Hea "Adolf Julius Titze" hod 1868 in Rottenegg (St. Gotthard im Mühlkreis) de Fiama „Erste oberösterreichische Feigenkaffee-Fabrik“ grindt. 
Im Joa 1894 hod daunn sei Bua, da "Julius Theodor Titze", min Bau von aana Fabrik in Linz augfaungt. 1895 hoda in Gewerbeschein fia de Eazeigung von Feignkafää kriagt. De Fabrik is daunn 1910 in a "Adolf J. Titze Gesellschaft m. b. H." umbaut wuan, 1926 woas daunn a Akziengsööschoft, a Hauptaktionär woa daumois scho da "Karl Franck". Da Linza Pöstlingbeag is zua Schutzmarke von dem Feignkafää wuan, den wos ob 1928 in so Wiafe-Paket vaklopft haum. Des Veakaufsbüro is in Wean gwesn, in da Mariahüüfastroßn 88, im Zitahof.
1971 san de Maaknrecht aun de Schweiza Fiama Nestlé gaungan.
Wos heit no bekaunnt is san de Reklam-Beigom, de in de Kafääpackln drin woan, ungefea sowos wia des Klumpat in da heitign „Iwaroschungs-Eia“.
Maakn.
De foigendn Maakn hoz gem:
Spektrum-Aupassungswert

Wäu's bewertete Schoidämm-Moß, de Bewertete Standard-Schoipegldiffarenz und da Bewertete Standard-Trittschoipegl ois Einzoiaungobn ned olle Geraischspektren berücksichtign kennan, hod ma de Spektrum-Aupassungswerte C und Ctr [dB] (dt. "Spektrum-Anpassungswerte") eigfiaht; des san ebmfois Eizoiaungabn.
Mi'm Weat C wiad Rosa Rauschn berücksichtigt, mi'm Weat Ctr da Strossnvakehrslärm ("traffic"). De Aungob fiara Tia kau z. B. so ausschaun: Rw(C,Ctr) = 40 (-2, -9) dB. 
Waun Rw + Ctr gressa wiad, kriagst bei Außnbautäun an niadrign A-bewerteten Schoidruckpegl im Innarn. Drum warads gscheid, bei da Auswoi vo an Bautäu Rw + C fiaran Innenbautäu und Rw + Ctr fiaran Außnbautäu zan betrochtn. Gemäß ÖNORM B 8115-2 deaf bei Außnbautäun de Summan vom Rw + Ctr ned meah ois wia 5 dB untam eafuadalichn Rw liagn.
Rosa Rauschn

Rosans Rauschn (dt.: rosa Rauschen, engl.: "pink noise") bzw. 1/f-Rauschen heama bei oin Frequenzbandln gleich laut. In Wirklikeit nimmts mit steigenda Frequenz oh.
Oigmoa kau ma sogn, Rauschn is a Iwalogarung vo vüün untaschiadlichn Schwingungan mit untaschiedlichn Amplitudn und Frequenzn. Foabigs Rauschn is a Rauschprozess mit ana spektroin Leistungsdichtn, de in an in da Praxis relevauntn Frequenzbandl koan konstauntn Weat aufweist. Beim rosa Rauschn foit de spektrale Rauschleistungsdichtn umgekeaht propoationäu zua Frequenz oh, dahea nennt ma's aa 1/f-Rauschn. Des san in an Oktavbandl 3 dB, um de's owegeht.
Da Momentanweat is ane noamäuvatäute Zuafoisgressn; de benochbartn Weate san owa ned statistisch unohhängig, sundan de Autokorrelationsfunktion nimmt exponentiöö mit da Vaschiabung oh.
Weißes Rauschn

Weißes Rauschn (dt. "weißes Rauschen", engl. "white noise") san Rauschprozesse mit ana konstauntn spektroin Rauschleistungsdichtn, wia's weiße Liacht, des olle sichtboan Spektren mit da gleichn Leistung umafosst.
In da Realität kenntats des ned ge'm, wäu sunst dedats a unendliche Leistung transportian miassn. Owa es gibt physikalische Rauschprozesse, de wos in an bstimmtn Frequenzbandl a konstaunte physikalische spektrale Rauschleistungsdichtn aufweisn, z. B. Thermisches Rauschn und Schrotstromrauschn.
Spektrale Leistungsdichtn

De spektrale Leistungsdichtn [W/Hz oda dBm/Hz] (dt. "Spektrale Leistungsdichte", engl. "spectral density") gibt de auf de Frequenz bezogane Leistung vo an Signoi in am infinitesimoin Frequenzbandl au. Waunst de spektrale Leistungsdichtn iwa'm Frequenzspektrum augibst, nocha kriagst a Leistungsdichtespektrum. Des Integral iwa olle Frequenzn is de Gesaumtleistung vo dem Signoi.
De mathematische spektrale Leistungsdichtn (spektrale Leistungsdichtn im weitan Sinn) wiad ois Fouriertransformierte vo da Autokorrelationsfunktion vo an stationärn Zuafoisprozess gwunna, zan Beispü de Autokorrelationsfunktion vo da Rauschspaunung iwa am ohmschn Widastaund.
De physikalische spektrale Leistungsdichtn (spektrale Leistungsdichtn im engan Sinn) wiad ois Fouriertransformierte vo da Kreizkorrelationsfunktion vo zwoa Zuafoisprozessn gwunna. Dabei muass owa de Kreizkorrelationsfunktion beim Argument 0 a physikalisch sinnvolle Leistung sein. Beispü: de Kreuzkorrelationsfunktion ausm Rauschstrom duach an und de Rauschspaunung iwa am ohmschn Widastaund.
Definition.
Wäu fiaran stationärn stochastischn Prozess f(t) im Oigmoanan de Energie formula_1 wia a de Fouriertransformierte formula_2 im klassischn Sinn ned existian, schaut ma si an zeitlich begrenztn Autäu formula_3 fia formula_4 und sonst formula_5. Noch da Fuaml vo Plancherel güüt
formula_6
Waun die mittlare Signoileistung
formula_7
existiat, nocha existiat aa de rechte Seitn vo da oban Fuaml und ois spektrale Bschreibung vo da Leistung kau ma de spektrale Leistungsdichtn definian (waun da Grenzwert existiat) ois
formula_8
Fia jeds endliche formula_9 hoaßt de Gressn formula_10 es Periodograum vo f. Es stöt an Schätzweat vo da spektroin Leistungsdichtn doa, dessn Eawoatungsweat owa ned formula_11 entsprechn duad (ned eawoatungstreu) und dessn Variaunz aa fia beliabig große formula_9 ned verschwindn duad (ned konsistent).
Blochan

A Blochan, aa Blochad oda Ploo (dt. "Plane", engl. "tarpaulin") is a Obdeckung mid ana Randvasteakung zan Festmocha.
Uaspringle worn de Blochan aus an grobn Leinduach, es gibt etzad aa Blochan aus Plastik. A jede grässane Folie ko heint Blochan gnennt wean.
Owendung.
Blochan san wedafest, hoidn lang, san flexibe vawendbor und kina leicht wieda zammaglegt und glogad wean. Se kostn a vui wenga ois wia beispuisweis a festa Aufbau af an Wogn.
Se wean zua Befestigung sowia ois Sicht-, Regn-, und Sunnaschutz vawendt. Gnuzt weans ois Wognafbau, ois Doch ba Cabrios, ois Regnschutz af Baustejn, ois Wind- und Wedaschutz af Schinakln, fia Zejdt und Tipis, ois Markisn oda Sunnaschiam af Terrassn. Se wean aa ois Weabeblochan vawendt und so weida.
Es gibt ogsogde Designa, de wo damid Doschna mocha.
Edlseer

De Edlseer san a steirische Bänd, de wos vuikstümliche Musi spüün.
1990 is gründt wuan, domois haum sa se no "Edlseer Spatzen" gnaunt. Seitm 1993er-Joa hoaßts "Edlseer Trio" und seit 1997 "Die Edlseer". Mit eahnam Liadl "Madonna Mia" ausm Oibum "Jung, zünftig, super drauf" haums 1997 ihn Duachbruch gschofft.
De Edlseer haum a poamoi beim "Grand Prix der Volksmusik" mitgmochd. 2000 haums mit "Weil i a Schürzenjäger bin" ihn 6. Plotz fia Östareich gmochd. 2006 mit "A Musikant im Trachteng'wand" sogoa ihn 4. Plotz.
Seer

De Seer san a steirische Bänd van Grundlsee, de wos 1996 gründt wuan is. Wea kennt ned eahnare Liadl wia "Du bist wia a wüds Wossa, dass ihn Beag owerinnt", "Kimmst wia da Juuunischnee" und des neiche "Kimm guad hoam". 
De Seer, des san da Fred, de Astrid und de Sassy, vabindn in eahnare Liadl traditionelle Vuiksmusi mit Elementn vo da modeanan Schloga- und Popmusi.
Da Jaklitsch Alfred hod bei da Popband "Joy" midgmochd, nocha is a aloa ois "Freddy Jay" auftredn. 1995 hoda söwa iwa 100 CDs aussebrochd, de wos a mit Gwinn vakafn hod kenna. 1996 san de "Seer" offiziell gründt wuan und im söwn Joah is es Debütoibum "Über’n See" easchienan.
De Seer haum an uandlichn Eafuig ghobt, eahna Oibum "Junischnee" (2002) woa 112 Wochn in den östareichischn Charts, is 90.000 Moi im Laund vakaft wuan und hod dreimoi Platin eahoidn. 2003 haums ihn "Amadeus Austrian Music Award" in da Kategorie „Gruppm Pop/Rock nationäu“ kriagt und 2009 ihn "Amadeus Award" in da Kategorie Schloga.
Diskografie.
Oibn.
Weitare Oibn
Singles.
Weitare Singles
Semino Rossi

Da Semino Rossi (eigantli "Omar Ernesto Semino") is a argentinisch-itoilenischa Schlagasänga, dea wos in Mils bei Hall (Östareich) wohnt. Ea hod aum 29. Mai 1962 in Rosario (Argentinien) es Liacht vo da Wöd eablickt.
Ois Bua vo an Sänga und ana Pianistin hod a scho mit 5 Joah Gitoa spüün gleant, is 1985 iwa Spanien noch Östareich kumman und hod 1991 gheirod. 2004 is a mit seinan Auftrittn im „Winterfest der Volksmusik“ in Chemnitz und beim Karl Moik im Musikantenstadl bekaunt wuan. Ea hod vü Auszoachnunga kriagt, wia 2006 ihn "Amadeus Austrian Music Award", 2007 de "Krone der Volksmusik", 2010 ihn "Amadeus" in da Kategorie Schloga, 2011 ihn "Apollo" und 2012 fia sei Oibum "Augenblicke" Platin.
Relax

Relax is deitsche Bänd, de am Aunfaung Rockmusi gspüüt hod, späda hods sa se meah in de Richtung volkstümlicha Schloga entwicklt. Eahnare Liadln san auf Boarisch gschriam. 
1981 is gründt wuan, oa Joa späda haums mit "Weil i di mog" und "Marie" und 1985 mit "A weißes Blatt´l Papier" eahnare gresstn Eafuige ghobt.
Steirerbluat

Steirerbluat is a österreichische Bänd, de 1998 gründt wuan is. 2000 woans meah ois wia zehn Wochn laung in da "Top 10 der ORF-Schlagerparade", 2004 sans im Musikauntnstadl auftredn. Se spün rockige Vuiksmusi, ihn sognauntn „Oipmrock“.
Renate

De Renate is a Schlogasängarin aus Krumboch in Bugladn Wöd. Se is am 29. Aprüü 1980 ois Renate Holzer geboan wuan. Noch da BAKIP in Owawoat hods Musik in Wean studiat. Eahnere Musi is da sognaunte „Austroschloga“.
Schoipegldiffarenz

De Schoipegldiffarenz D [dB] (dt. "Schallpegeldifferenz", engl. "Sound Level Difference") is de Diffarenz zwischn dem Schoidruckpegl im Senderaum und dem Schoidruckpegl im Empfaungsraum. Da Schoi kau sowui ihn direktn Weg nehma, ois aa iwa flaunkierende Bautäu iwatrogn wean.
formula_1
mit:
Waunst de Diffarenz vo außn (2 m voa da Fassod) und innan heanimmst, wiads ois Dtr,2m (Vakeahslärm ois Schoiquöön) oda Dls,2m (Lautsprecha ois Schoiquöön) bezeichnat.
Messung vo da Luftschoidämmung zwischn Raiman in Gebaidn.
De Schoipegldiffarenz kau laut ÖNORM EN ISO 140-4 in Terzbandl vo 100 bis 3150 Hz oda im eaweitatn Frequenzbereich vo 63 bis 4000 Hz gmessn wean. Oda aa in Oktavbandl vo 125 bis 2000 Hz, im eaweitatn Frequenzbereich vo 63 bis 4000 Hz. Bei uns in Östareich is de Messung in Terzbandl übli.
In beidn Raiman nimmt ma a diffuses Schoifööd au, drum muass in jedn Raum mindestens a Diffusor (z. B. Möbl, Leichtbauplattn) mit ana Flächn vo ≥ 1 m² vorhaundn sei. De Messgeräte san vua jeda Messung mit an Schoikalibrator vo da Klassn 1 zan kalibrian.
Dea im Senderaum eazeigte Schoi muass stationär sei und a kontinuialichs Spektrum im betrochtetn Frequenzbandl aufweisn. Drum suitast weißes Rauschn vawendn. De Schoileistung muass so hoch sei, dass da Schoidruckpegl im Empfaungsraum in jedm Terzbandl hecha ois wia 10 dB iwa'n Grundgeraischpegl is. Da Lautsprecha im Senderaum is so zan aufstöön, dass da direkte Schoi aufn Trennbautäu ned iwawiagt.
Ihn Schoipegl im Empfaungsraum kaunst mit an Einzlmikrofaun (punktweise Ohtastung aun mind. 5 Positiaunan, Ohständ' dazwischn mind. 0,7 m), mit ana Aunuadnung vo mehrarn feststehendn Mikrofauna (aun mind. 5 Positiaunan, Ohständ' dazwischn mind. 0,7 m) oda mit an kontitioniali bewegtn Mikrofaun (Bauhnradius mind. 0,7 m, Bauhnebene um mind. 10° gneigt, Daua vo da Bauhnperiodn mind. 15 s) messn. Da Schoidruckpegl, mit demst in de Berechnung einegehst, is da Mittlwert vo oin Positiaunan.
De Mittelungszeit aun jeda Mikrofaunpositiaun in jedm Frequenzbandl mit ana Baund-Mittnfrequenz unta 400 Hz muass mind. 6 s betrogn, driwa mind. 4 s. Es san mind. 10 Messungan zan duachfiahn.
Da Messbericht muass enthoidn: Auftraggeba, Prüfa, Datum, Voluman vo de Raime, Prüfaunuadnung und de Messeagebnis' mit Berücksichtigung vo da Nochhoizeit, des haßt umgrechnat auf de Standard-Schoipegldiffarenz.
Norm-Schoipegldiffarenz

De Norm-Schoipegldiffarenz Dn [dB] (dt. "Norm-Schallpegeldifferenz", engl. "Normalized Level Difference") is de Schoipegldiffarenz zwischn Sende- und Empfaungsraum, umgrechnat auf a genormte Schoiabsorptionsflächn im Empfaungsraum.
formula_1
mit:
Standard-Schoipegldiffarenz

De Standard-Schoipegldiffarenz DnT [dB] (dt. "Standard-Schallpegeldifferenz", engl. "Standardized Level Difference") is de Schoipegldiffarenz zwischn Sende- und Empfaungsraum, umgrechnat auf a Bezugsnochhoizeit im Empfaungsraum.
formula_1
mit:
Man kau se de Standard-Schoipegldiffarenz aa aus da Norm-Schoipegldiffarenz ausrechna:
formula_2
Waunst mit da Sabine'schen Nochhoizeitfuaml eaweitast, kriagst:
formula_3
Terz- und Oktavband

Terz- oda Oktavbandl san Frequenzbereiche, auf de si olle meglichn Messungan beziagn. Dazua wiad da Bereich von 16 - 16000 Hz logarithmisch täut, und zwoa in Oktavn bzw. Terzn, wegn dem haaßns aa so. Oktav is bekaunnt, do wiad bei an jedn Oktavschritt de Frequenz vadopped, bei de Terzn is jede Oktav no in drei gleiche Täu zalegt. Fiara jedes Oktavbandl gibz drei Angobn, de untare, de obare und de Mittnfrequenz. De Mittn is aa jewäus da Naumansgeba für des Bandl, und täut de Oktav oda Terz (logarithmisch) in zwaa gleiche Täu. Des Vahöötnis vo da untaren zur obaren Grenzfrequenz is bei Oktavbandl 1 : 2, bei Terzbandl formula_1
Huad

A Huad (dt.: Hut, engl.: "hat") is a Gwand fian Schädl mid ana umlaffadn Krempn.
A Schädlbedeckung ohne Krempn is a Haubn und mid ana hoibadn Krempn, an Schiam, is s a Kappä.
A Huad hod a praktische und a sozioemotionale Funktion. Praktisch schitzd da en Schädl vo Wind und Weda und hoid eam woarm oda koid. Sozioemotionai is a a Ausdruck vo da Peasenlichkeid, vom Status oda da Zuaghearigkeid za ana Gruppen.
A Huadschnua hoid en Huad zamm, sunst kunnt si da Huad vafoama. Wann an de Huadschnua sprichweatle hochgähd, nacha gibts Stress. Zan Griassn ziagt ma en Huad in de Häh.
Da Huad wor friacha de wichtigste Schädlbedeckung. Ob de 1980a Joar is a ziemle aus da Mode keman duchs Baseboikappä dasezt worn. In neiara Zeid is da Huad wieda a wengal in Mode kema, voa oim ois Trillby.
Koinzidenzgrenzfrequenz

De Koinzidenzgrenzfrequenz fg [Hz] is de niadaste Koinzidenzfrequenz fc, des haßt, de niadeste Frequenz, wo da Koinzidenzeffekt auftretn kau.
Ma kenntad hiaz glaubm, ma suacht si an Bautäu mit an supa Schoidämm-Moß aus, z. B. fia mei Trennwaundl, und da gaunze Schoischutz is gfressn. Nua gaunz so oafoch is leida ned, wäu aa de Biegesteifigkeit und de Dickn eigengan. Eh kloa, waunst zan Polia sogst, er soi da a 7er Betonwandl mochn, dea wiad da ihn Finga zoagn.
Es Schoidämm-Moß bei plattnfeamign Bautäun wiad bei tiafn Frequenzn vo de Eignschwingungan vo da Plattn definiat. Bei hechan Frequenzn duad de Plattn ois Massn schwingan und bei no hecharen Frequenzn kriagst Biagewöön. De Eigenschwingungan san zan Glick im ned heaboan Bereich, drum muasst nua aufpassn, ab waunst a Biagewöön einekriagst.
Waun a Schoiwöön auf a Waund trifft, wiad de Waund zua ana Biageschwingung augregt, de wos parallöö zua Waundoberflächn valaift. De Wöönläng vo da Biegewöön in da Waund hängt oh van Wingl, wia dass da Schoi auftrifft und is de projezierte Läng vo da Wöönläng vo da Schoiwöön. Waun de Biegewöön mit da Biegeeigewöön vo da Waund iwaeistimmt, fiaht des zua an eahähtn Mitschwingan und damit aa zua ana hechan Schoiüwatrogung (seah kloans Schoidämm-Moß bei ana bestimmtn Frequenz), des is da Koinzidenzeffekt oda Spuraunpassungseffekt. De Biegeeigewöön vo an plattnfeamign Bautäu hängt oh von da Biegesteifigkeit, des haßt von da Dickn und vom Materiäu, sowia vo da flächnbezoganan Massn.
De Koinzidenzfrequenz is de Frequenz, wo de vo da Luftschoiwöön entstehende Biegewöön gleich groß is wia de Biegeeignwöön vo an Bautäu. Mia suitn schaun, dass ma entweda unta oda iwa da Koinzidenzfrequenz san, des haßt biegesteif (bis 200 Hz) oda biegewoach (üwa 2500 Hz).
Beispü fia biegesteife Bautäu: 
Beispü fia biegewoache Bautäu, Vawendung ois Vuasotzschoin und Beplaunkung bei meahscholige Wänd:
Fuaml.
De Koinzidenzfrequenz kaunst da mit da fuigendn Fuaml ausrechna (in da Praxis ned vo großa Bedeitung, weu da reflektierte Schoi aus oin meglichn Richtungan kummt):
formula_1
De niadrigste Frequenz, wo da Koizidenzeffekt auftretn kau, is bei gaunz an kloanen Schoieinfoiswingl, des haßt bei an streifndn Schoieinfoiswinkl parallöö zan Bautäu (sin ϑ = 1), des is de Koinzidenzgrenzfrequenz:
formula_2
mit
Troll (Netzkuitua)

ATroll is in da Netzsproch ana, dea wo stendig Bledsinn mocht. Ea mocht si a Gaude draus andane z ärgan und gfreid si narisch, wann a des schofft.
Trollarei is a Oart ausglebda Oidogssadismus.
Umgang mid Trolln.
A beliabte Methodn is, an Troll z ignorian. A Troll wui Aufmeaksamkeit, wui a Reaktion vo de andan bewiakn. Wann a de ned griagd, vaschwindt a oft vo sejm. In da Netzsproch hoassts. „“ "Den Troll ned fuadan", als Akronym DNFTT). So griagt a ned de Afmeaksamkeid, de wo a gean häd. Moast vaschwindt da Troll nacha, wei a koan emotionain Nutzn mehr davo hod.
A andane Methodn is, dass ma eam ban Woat nimmt und eam so en Bodn unta de Fiass weggaziagt.
Wäu ma im Netz a so an Beitrog von an Troll „Red Herring“ (eng."roda Hearing") hoaßt, wern mid an stülisiatn Fisch de aundan Nutza drauf aufmeaksaum gmocht (a jeda iwareißt des jo ned glei). Dea schaugt meist a so aus:
Da easchte Daumpfwåg'n in Wean

Da easchte Daumpfwåg'n in Wean håt im Joahr 1834 im Weana Proda sei Ausfoaht g'måcht.
Im Joahr 1784 håt da schottische Eafinda William Murdoch (1754–1839) es easchte Lokomobile baut, aus dem si da sölbstfoahrate Daumpfwåg'n, aa Stråß'nlokomotiv g'hass'nt, entwickelt håt. De technische Neiheit vom Daumpfwåg'n is zua Zeit von da Premier' vom Johann Nestroy sein Stückl "Die Fahrt mit dem Dampfwagen" im Weana Proda in Publekum vuag'stöllt wua'n. A Herr Friedrich Voigtländer håt an soichanan in England um 7.000 Guid'n aufeatig'n låss'n und easchtmois nåch Wean bråcht. 
A zeitgenössischa Zeidungsartik'l håt üwa de Sensateaun bericht't:
 "„Nachricht den Dampfwagen betreffend: Der durch die öffentlichen Blätter angekündigte, aus England hier angekommene Dampfwagen ist im Prater zur Besichtigung im dortigen Circus aufgestellt, wo derselbe täglich von Vormittag bis Abends 7 Uhr in Augenschein genommen werden kann.“"
Aum 26. Oktoba håt a Demonschtrateaunsfoaht in da Proda-Hauptallee ståttg'fund'n, de Hazung von dem Wåg'n håt um viere nåchmittåch vua'm Bau vom duatich'n "Circus gymnasticus" aug'faungt, und nåcha is a Foaht bis zum Rondeau duachg'füaht wua'n,
 "„[…] und zwar in abstufender Schnelligkeit vom trägsten bis zum schnellsten Laufe. […] Anfang und Ende dieser Fahrt werden durch Pöllerschüsse angezeigt.“".
De Hechstg'schwindichkeit von dem Wåg'n is nåch daumåliche Zeidungsbericht' mit zehn englischen Meul'n in dera Stund (ungefäah 16 km/h) bei guade Stråß'nvahöltnis' augeb'n wua'n, es G'wicht mit 2 Tonnan und ea håt Plätz füa 6 Passaschia g'håbt. Füa'n Zuatritt zum ohg'speat'n Teul vom Proda is a Eintrittsgöld von 24 Kreuzer eig'hob'n wua'n. Dea Aundraung woa so enoam, dass vüle Besucha de eigentliche Foaht z'weg'n dera laungan Woatezeit bei da Kasse vasamt hau'm. Bei da zweit'n Foaht aum 3. Novemba is aa da Eazheazog Carl ois Zuaschaua då g'wes'n.
Da Nestroy håt den Daumpfwåg'n im Tit'l von sein Stückl ois zuasätzlich'n Aunreiz füa an Benefizåbend von sein Kolleg'n Wenzel Scholz vawendt, owa es woa nua "„[…] eine unschuldige List, denn es kommt von einem Dampfwagen nicht mehr und nicht weniger vor als die Erwähnung, […]“".
Perpignan

Perpignan is de Haptstod vom franzesischn Departement Pyrénées-Orientales.
De Stod liegt am Goif vo Lion am Middlmeea und is nua 30 km vo da spanischn Grenz enfeant.
Perpignan is a Universitetsstod und hod an Haufn historische Bautn, voa oim in gotischa Bauweis. De sengsweate Oidstod und as mediterrane Klima ziang vui Touristn o.
De Region um Perpignan wead aa Roussillon (katalanisch Rosselló) oda Noadkatalonien (katalanisch Catalunya del Nord) gnennt. In dera Gegnd wead wieda mehra spanisch gredd. Uma 100.000 Bewohner von Noakatalonien redn katalanisch, des wo aa in de Schuin untarichdt wead.
Pudlhaubn

A Pudlhaubn oda Pudlhaum (dt. "Pudelmütze", engl. "knit cap") is a gstrickde Haubn, de wo a Bompal obn dro hod.
Pudlhaubn hoassts, wei de zrechstutzde Quastn an a Frisua vo an Pudl dainnad.
De Pudlhaubn hod zwoa grousse Voatei: Easchtns hoits in ganzn Schädl woarm und zwoatens fliagst aa ned ba an heftign Windstoos davo.
Ananas

De Ananas ("Ananas comosus" odaraa "Ananas sativus") is a Pflaunznoat aus da Famülije von de Bromöliengwächs (Bromeliaceae). Uaspringlich woas im Sidamerika (bis auffe noch Mexiko) dahaam, heit wiaz in olle tropischn Lända von da gauzn Wööd ois Obst aubaut. Se hod so fleischige Fricht, des kaunn ma oisa frischa essn, ma kaunn obaraa Konservn draus mochn odaran Soft.
Des Wuat "Ananas"' kummt von da Bezeichnung "naná", des wos in da Guaraní-Sproch sovüü wia „Frucht“ haaßt. Des Oat-Epitheton "comosus" is ausm Lateinischn und haaßt „schopfig“ (wäu de Fricht so aan Oat Schippe aus Bladdln oman haum).
Das Erste

Das Erste (aa "Erstes Deutsches Fernsehen"), boarisch As Easchte is es easchte effentlich-rechtliches Feansähprogramm vo Deitschland. Es wiad oft aa "ARD" gnenne, wos owa net ganz stimmt, wei de ARD de Rundfunkaunstoit fia "Das Erste" is. Des Programm wiad vo da ARD (mid de regionaln Rundfungaunstoitn WDR, NDR, BR etc.) gespeist.
Programm.
De wichtigste Sendung vom Easchten is de "Tagesschau", de wos meamois am Dog gsendt wiad. De Hauptausgob vo da Tagesschau lafft jedn Dog um 20:00 Uah und wird ah u. a. vo de dritten Fernsehprogramme wia vom BR Fernsehen übanumma.
Nu a wichtige Sendung vo Das Erste is de "Sportschau", de imma am Wochend lafft und meistens an Iwablick iwa de deitsche Fuaßboi-Bundesliga gibt. Manchmoi gibt's aa Sondasendungen vo da "Sportschau", z. B. bei Fuaßboi-Spüü, alpine Skirennen oda bei Skispringa.
Vo Monda bis Freida olle zaa Wochn lafft in da Frua vo 5:30 Uah bis 9:00 Uah des "ARD-Morgenmagazin" und z Middog vo 13:00 Uah bis 14:00 Uah des "ZDF-Mittagsmagazin", in da ondan Wochn laffn zu de söwen Zeiten des "ZDF-Morgenmagazin" und des "ARD-Mittagsmagazin". Somit wechseln se jede Wochn de Kollegen vo ARD und ZDF ab.
Das Erste stroit aa de erfoigreiche Telenovela "Sturm der Liebe" aus, de vo da ARD produziat wiad.
Unta da Wochn um 18:00 Uah laffn abwechselnd de Quizshows "Gefragt - Gejagt", moderiart vom Alexander Bommes und "Wer weiß denn sowas?", moderiart vom Kai Pflaume. Am Freitog um 18:50 Uhr lafft mitm "Quizduell-Olymp" a weitere Quizsendung, de bis August 2022 vom Jörg Pilawa präsentiat wordn is, danach hod de Sport-Moderatorin Esther Sedlaczek de Show übernumma.
Am Wochnend und an Feiadog in da Frua und am frühen Vormiddog, an Feiadog a lenga, lafft a Kindaprogramm unta da Programmarkn "ARD Kinder und Familie", des bis April 2025 untam Titel "Check Eins" bekannt gwesn is.